**Солтүстік Қазақстан облысы әкімі аппаратының әдеп жөніндегі уәкілінің 2023 жылғы 2 тоқсанда атқарылған жұмысы туралы**

2023 жыл 5 шілде Петропавл қаласы

Солтүстік Қазақстан облысы әкімі аппаратының әдеп жөніндегі уәкілі аталған уақыт ішінде Әдеп кодексінің нормалары, мемлекеттік қызмет және сыбайлас жемқорлыққа қарсы іс-қимыл туралы заңнама нормалары бұзылуының алдын алуға; мемлекеттік қызметкерлердің шектеулерді сақтауына және уәкілетті органның ұсыныстарын орындауына; мемлекеттік қызметкерлердің өз ішінде, бірінші кезекте, халықпен және қоғамдағы азаматтармен өзара қарым-қатынас жасаудағы әдептілігін жақсартуға, сондай-ақ жергілікті атқарушы және мемлекеттік органдардағы ұжымдарда моральдық-психологиялық ахуалды жақсартуға бағытталған белгілі бір жұмысты атқарды.

Өткізілген іс-шаралар әдеп жөніндегі уәкілдің бекітілген жұмыс жоспарына сәйкес, сондай-ақ, ҚР Агенттігі тарапынан бекітілген әдеп жөніндегі уәкілдердің қызметін одан әрі жетілдіру жөніндегі 2023 жылға арналған жоспарға сәйкес іске асыру аясында жүргізілді.

Әдеп жөніндегі уәкіл жұмысының маңызды қағидаттарының бірі өз қызметіндегі ашықтық және мемлекеттік қызметшілердің әдеп деңгейін қалыптастыру ісінде азаматтық қоғам институттарымен өзара іс-қимыл болып табылады. 2023 жылғы 1 маусым және 7 ақпанда жұртшылықпен және азаматтық қоғаммен өзара іс-қимыл аясында ҚР Мемлекеттік қызмет істері агенттігінің Солтүстік Қазақстан облысы бойынша департаменті басқармасының басшысы Б.К. Жанболовпен бірлесіп, «Әділдік жолы» ҚБ облыстық филиалының басшысы А. С. Нұрахметовамен және «Жол бақылауы» ҚБ қоғамдық белсендісі А. С. Павловпен кездесу өткізді. Кездесудің тақырыбы «Солтүстік Қазақстан облысы әкімдігінің мемлекеттік қызметшілері арасында сыбайлас жемқорлыққа қарсы мәдениетті қалыптастыру жөніндегі қоғамдық бірлестікпен бірлескен жұмыс» және «Қызметтік автокөлікті мақсатты пайдалану» болды. Кездесуде облыс әкімі аппараты мен Департаменттің сыбайлас жемқорлыққа қарсы мәдениетті қалыптастыру және қызметтік автокөлікті мақсатсыз пайдалану фактілерін жою жөніндегі нақты жұмыстары мен шаралар кешені, сондай-ақ қоғам белсенділері тарапынан бірқатар ұсыныстар айтылды. Аталған мәселелер бойынша мемлекеттік қызметшілердің тәртібін нығайту ісінде одан әрі өзара іс-қимыл мәселелері талқыланды. Мемлекеттік қызметшілердің қызметтік этикасын нығайту ісінде азаматтық қоғаммен және жұртшылықпен өзара іс-қимыл алдағы уақытта да жалғасатын болады.

Бұл кездесудің нәтижелері мемлекеттік қызметшілерде заңға бағынушылықты қалыптастыруға және қызметтік автокөлік құралдарын пайдалану саласындағы құқық бұзушылықтың алдын алуға бағытталған бірлескен профилактикалық мониторинг (рейдтер) болып табылады.

Қызмет әдебінің нормаларын түсіндіру мақсатында, Әдеп кодексінің сақталуын бақылау және оған мониторинг жасау үшін, облыс әкімі аппаратының, облыс басқармаларының мемлекеттік және азаматтық қызметкерлерімен офлайн және онлайн режимдегі тұрақты кездесулер ұйымдастырылды.

Осы уақыт ішінде СҚО әкімі аппаратының әдеп жөніндегі уәкілі мемлекеттік қызмет туралы заңнаманы сақтау, сыбайлас жемқорлық құқық бұзушылықтың алдын алу және Әдеп кодексін сақтау мәселелері жөнінде 206 түсіндіру іс-шарасын өткізді, соның ішінде 70 лекция мен семинар, 136-сі БАҚ пен интернет ресурсы. Айтып өту қажет, сыбайлас жемқорлыққа қарсы мәдениетті қалыптастыру жәнеде қызметтік әдепті сақтау қажеттілігі бойынша республикалық теледидарға 1 сюжет *(Хабар 24),* өңір теледидарында 3 сюжет *(Қызыджар 2 рет, МТРК 1 рет)* таярланды.

Бұдан басқа, мемлекеттік қызметке алғаш келгендерге арналған «Мемлекеттік қызметшілер қызметінің моральдық, әдеп және адамгершілік бағдарларының негіздері», «Әдеп және Адалдық», «Әдеп нормаларын сақтау», «Мемлекеттік қызметке кір келтіретін тәртіптік қылық және олардың салдары» тақырыптарда онлайн және офлайн семинарлар жүйелі негізде өткізіледі. Осындай жұмыс ҚР Президенті жанындағы мемлекеттік басқару академиясының Солтүстік Қазақстан облысы бойынша филиалында да өткізіледі. Осылайша, ағымдағы жылдың 15 маусым және 6 наурызында облыс әкімі аппаратының және Солтүстік Қазақстан облысы әкімдігі басқармаларының мемлекеттік қызметке жаңадан қабылданған барлық қызметкерлерімен *(барлығы 43 қызметші)* түсіндіру және профилактикалық кездесу өткіздім. Кездесуге ҚР Мемлекеттік қызмет істері агенттігінің Солтүстік Қазақстан облысы бойынша департаменті басқармасының басшысы Б. К. Жанболов қатысты. Кездесу барысында жас мамандарға қызметтік этика нормаларын түсіндіруден басқа, интерактивті форматта жұмысқа байланысты ғана емес, жұмыстан тыс әртүрлі өмірлік жағдайлар туралы әңгіме жүргізілді, барлық қызықтырған сұрақтарға жауаптар берілді. Алдын алу мақсатында олардың назарына облыстың мемлекеттік қызметшілері жиі жасайтын қызметтік әдепті бұзу фактілері жеткізілді, 2023 жылдың өткен уақыт аралығында орын алған сыбайлас жемқорлық қылмыстары жеткізілді.

Мемлекеттік қызмет істері агенттігінің департаменті өкілдерінің қатысуымен аудандардың және Петропавл қаласының әдеп жөніндегі уәкілдерімен 4 жұмыс кеңесі өтті. Аталған кеңестерде әдеп жөніндегі уәкіл міндетін атқарушыларға «Басшының ұжымдағы моральдық-психологиялық ахуалды жақсартудағы ролі», «Мемлекеттік қызметкерлерге арналған мүдделер қақтығысына, Әдеп кодексін бұзуға және сыбайлас жемқорлық құқық бұзушылықтарға жол бермеу жөніндегі ұсыныстар», «Мемлекеттік қызметкерлерге арналған әлеуметтік желіде жұмыс істеу жөніндегі жадынама» нұсқаулықтарының мазмұны туралы айтылды. Бұдан басқа, 10 ақпан күні ҚР қызмет әстері бойынша Агенттігінің Солтүстік Қазақстан бойынша департаментімен бірге облыстың әдеп жөніндегі уәкілдерімен ҚР Президенті жанындағы Мемлекеттік басқару академиясы филиалында **«SOFT-SKILLS»** тақырыбанда бір күндік семинар-тренинг ұйымдастырылды.

Азаматтарды қабылдау бекітілген кестеге сәйкес «Whats App» платформасында және Фейсбук әлеуметтік желісінде офлайн режимде жүйелі түрде өткізіледі. Азаматтарды қабылдау кестесі, сондай-ақ азаматтарды қабылдау өткізілетін күндер әлеуметтік желіде, БАҚ-да мессенджер арқылы алдын ала жарияланады. Есеп кезеңінде «Whatc App» платформасында аудандар және Петропавл қаласы әдеп жөніндегі уәкілдермен біргелесіп 26 сәуір және 6 ақпан күндері Біріңғай азаматтарды қабылдау және кеңес беру күні өткізілді.

Өткен уақыт ішінде 124 жеке қабылдау болды, оның 33 аудандарда өтті.

Түсіндіру жұмысының аясында облыс өңірлеріне 25 жол жүру жүзеге асырылды, соның ішінде 6-еуі аудандарға және 19-ы ауылдық округтерге. Бұл жол жүрулер барысында 150-ден астам мемлекеттік қызметкер түсіндіру жұмысымен қамтылды.

Көшпелі іс-шаралар барысында мемлекеттік қызметкерлердің әдептілік деңгейін арттыру мақсатында, Әдеп кодексінің нормасы мен сыбайлас жемқорлыққа қарсы стандарттарды білу деңгейін бағалау практикасы қолданылады.

Ескерту мақсатында, жеке құрам сыбайлас жемқорлық құқық бұзушылық жасалғаны туралы ақпарат жөнінде бірден хабардар етіледі.

Құқық бұзушылықтың алдын алу мақсатында, 170 мемқызметкер мен азаматқа мемлекеттік қызмет, сыбайлас жемқорлыққа қарсы іс-қимыл және қызмет әдебі мәселесі жөніндеконсультациялық көмек көрсетілді *(жеке қабылдау,* «Whats App» *платформасында онлайн қабылдау арқылы, сенім телефоны бойынша (жұмыс, ұялы), мемлекеттік органдардың ұжымдарында түсіндіру жұмысын өткізу кезінде)*.

Есепті кезең басталғалы, әдеп жөніндегі уәкілге мемлекеттік қызметкерлердің іс-әрекетіне шағымданған 6 өтініш түсті *(өткен жылдың осы кезеіңіде 13 өтініш түскен болып, арыздар саны 116,6% азайған).*

Түскен өтініштердің барлығы бойынша көрсетілген дәлелдер тексеріліп, заңға сәйкес жауап берілді.

Мемлекеттік қызметкерлердің артық жұмыс істеуінің алдын алу мақсатында, СҚО әкімі аппаратының және Солтүстік Қазақстан облысының әкімдігі басқармаларының мемлекеттік қызметкерлерінің еңбек тәртібін сақтауы ұдайы тексеріліп отырады.

Аудандар және Петропавл қаласы әкімдіктерінің әдеп жөніндегі уәкілдері мен мемлекеттік орган басшыларына мемлекеттік қызметкерлердің жұмыс режимін сақтауды қамтамасыз ету жөніндегі ұсыныстар жолданды. Жүйелі түрде жүргізілетін алдын алу іс-шараларының арқасында мемлекеттік қызметкерлерді үстеме жұмысқа *(бұдан әрі – артық жұмыс істеу)* тарту барынша азайды. Басқармаларда қызметкерді артық жұмыс істеуге тарту туралы тиісті бұйрық шығару кеңінен қолданылады. Есеп кезеңінде артық жұмыс істеудің алдын алу бойынша 28 профилактикалық іс-шаралар өткізілді (350 мемлекет қызметкерлері қамтылды).

**Әдеп жөніндегі уәкілдің маңызды міндеттерінің бірі – жергілікті атқару мекемелерінде моральдық-психологиялық ақуалын бақылау.** Ағымдағы жылдың мамыр айында Google интернет платформасы бойынша Gmail бағдарламасы арқылы облыс әкімдігінің барлық 20 басқармасында және облыс әкімі аппаратында моральдық-психологиялық ахуалдың жай-күйін анықтау бойынша анонимді сауалнама жүргізілді, оған 487 мемлекеттік қызметші қатысты. Талдау нәтижелері бойынша «Солтүстік Қазақстан облысы әкімдігінің энергетика және ТКШ басқармасы» КММ-де қолайсыз моральдық-психологиялық жағдай қалыптасқаны анықталды. Облыс әкімдігінің басқа басқармаларында және облыс әкімінің аппаратында моральдық-психологиялық ахуал оң және қанағаттанарлық болып табылады. Соған қарамастан, 8 басқарма басшыларының атына жекелеген бағыттар бойынша моральдық-психологиялық жағдайды жақсартуға ұсынымдар жолданды *(энергетика және ТКШ, КИИДБ, мемлекеттік сатып алу, ішкі саясат, денсаулық сақтау, экономика, ауыл шаруашылығы және жер қатынастары, ҚСҚҚБ басқармалары)*.

Ұсыным бағытымен шектелмей, ҚР Мемлекеттік қызмет істері агенттігі департаментінің басқарма басшысы Б.К. Жанболовпен бірлесіп, моральдық-психологиялық ахуалды жақсарту мақсатында энергетика басқармасының ұжымымен түсіндіру кездесуін өткізілді, онда ұжымдағы қалыптасқан жағдай егжей-тегжейлі талқыланды. Осындай бірлескен кездесу басқа жеті басқармада өткізілді, оларға ұсыныстар жіберілді. Сауалнама нәтижелері барлық мемлекеттік органдардың назарына жеткізілді, олар ұжымдармен кездесулер өткізу кезінде айтылады.

Мемлекеттік қызметшілердің қызмет әдебін және жемқорлыққа қарсы мәдениетті нығайту ісінде азаматтық қоғаммен және жұртшылықпен өзара іс-қимыл алдағы уақытта да жалғасын табады.

**СҚО әкімі аппаратының**

**әдеп жөніндегі уәкілі С.Серікбаев**